**Az MTA Kémiai Tudományok Osztálya honlapján megjelenő kiemelkedő publikációk („A hónap publikációja”) elhelyezésének módja**

Budapest, 2021. március 29.

**Tisztelt MTA köztestületi tag, kedves Kolléga!**

A Kémiai Tudományok Osztálya havi rendszerességgel szeretné, közérthető formában bemutatni, a szakterületünket és határterületeit érintő **friss** és **kiemelkedő jelentőségű,** már publikált **közleményeket**. Amennyiben Önnek van ilyen **első**- vagy **levelező-szerzős**, közleménye az elmúlt hónapokból, olyan amelyet szeretne az MTA KTO honlapján megosztani a nagyközönséggel, akkor kérem, hogy a csatolt adatlapot, a kért információk pontos megadásával szíveskedjék kitölteni és **elküldeni**. Drótposta **címünk**: kemia.publikaciok@titkarsag.mta.hu

Azért, hogy minél több kollégának adjunk lehetőséget a megjelenéshez, kérem, hogy publikációi közül lehetőség szerint évente csak a legkiemelkedőbb 1–2 munkáját válassza ki és küldje el nekünk. Az indulást követően folyamatosan várjuk az értékes és rangos közleményeket! A beadott ajánlólapok értékelésére egy *ad hoc* bizottságot kértem fel, amelynek elnöke **Vancsó Gyula**, az MTA külső tagja, valamint tagjai **Peter Stang**, az MTA külső tagja és **Penke Botond**, az MTA rendes tagja. A bizottság havonta értékeli a beérkezett javaslatokat és választja ki közülük azokat, amelyek helyet kapnak az **osztály honlapján** megjelenő új rovatunkban.

Az új felület neve *„****A hónap publikációja***” lesz.

A most mellékelt **űrlap** és kitöltött **minta** az alábbi honlapról **letölthető**:
https://mta.hu/vii-osztaly-a-honap-publikacioja

A kötelezően csatolandó **ábra** (png) és **pdf file-ok** együttes mérete nem lehet nagyobb, mint: 20 Mb (megabyte).

A honlapon bemutatott eredményeket **sokrétűen** tervezzük **felhasználni.** Segítségükkel **hatékonyabban szeretnénk** reklámozni **a kémia új** és **érdekes eredményeit**, valamint szeretnénk a kimagasló eredményekkel megismertetni az érdeklődő szakemberek és kollégák mellett a szakújságírókat, a vállalkozókat, a kémia iránt érdeklődő vállalatokat és üzletembereket is.

Végezetül engedje meg, hogy már most **gratuláljak sikeres közleményéhez**, amelyet köszönöm, hogy **megoszt** most **velünk**.

Segítő közreműködését előre is köszönöm, üdvözlettel:



Perczel András

osztályelnök

**Ajánlólap kiemelkedő és közérdeklődésre számot tartó
 legjobb közleményhez**

|  |
| --- |
| **Publikáció címe angolul (Arial 14)** |
|  |
| **Publikáció címe magyarul (Arial 14)** |
|  |
| *Folyóirat neve,*  | *évszám,*  | *kötetszám,* | *oldalszám (tól-ig) DOI* |
| *Arial 12* |
| Szerző I, II, III, stb. (Arial 12) |
|  |
| Munkahely I, II, III, stb. (Arial 12) |
|  |
| **Magyar nyelvű közérthető ajánló szöveg**Melyek a közlemények legfontosabb új tudományos eredményei és mi annak jelentősége? Hol és hogyan lehet az új eredményeket használni és hasznosítani? (max. 500 karakter szóközökkel), Arial 12: |
| **Angol nyelvű közérthető ajánló szöveg** (max. 500 karakter szóközökkel), Arial 12: |
| **Közlemény tartalmát kifejező illusztráció** **png formátumban** (maximum 1500 pixel) lásd lent |
| **Publikáció elérhetősége (link)**Pixels, Image Resolution, and Print Sizes - EASY BASIC PHOTOGRAPHY |